Tximino Erregea

Tximino Erregea (txineraz Sun Wukong (孫悟空), japonieraz Son Gokū (そん ごくう)Dragoi Bolako Son Goku Tximino Erregean oinarrituta dago, hein batean.) Txinako izaki legendario bat da, bereziki ezaguna XVI. mendeko Mendebaldera Bidaia liburuagatik (西遊記/西游记) eta ondoren egindako istorio eta adaptazio askorengatik. Tximino Erregearen jatorria eleberria baino askoz zaharragoa da, eta Hanuman tximino-jainko hinduraino edo Song dinastiako Ramayanaraino hedatzen da. Eleberrian, harri batetik jaiotako tximino batek naturaz-gaindiko botereak lortzen ditu taoismoaren praktikak jarraituz. Zeruaren aurka matxinatu ostean, Budak mendi baten azpian kartzelaratzen du, eta beranduago Tang Sanzang monjearekin bidaia bat egiten du mendebaldera (Indiara) budisten sutrak lortzeko.

Tximino Erregeak indar oso handia du; gai da bi mendi zerutiarren pisua garraiatzeko bere bizkar gainean "meteoro baten abiaduran" korrika egiten duen bitartean. Gai da, era berean, 108.000 li bidaiatzeko korrikaldi bakar batean. Sun Wukongek 72 Lurraren transformazioak ere ezagutzen ditu, eta horregatik gai da hainbat animalia eta objekturen itxura hartzeko. Era berean, gerlari aparta da, zeruko gerlaririk onenak garaitzeko gai baita. Bere ileak ezaugarri magikoak ditu, Tximino Erregearen klonak egiteko gaitasuna baitu, eta, aldi berean, ileak arma, animalia edo objektuen antza har dezake. Eguraldia manipulatzeko gai da eta pertsonak geldiaraz ditzake magia erabilita.

 Oharrak 

 Erreferentziak 

 Kanpo estekak 

Kategoria:Literatura-pertsonaiak
Kategoria:Fikziozko tximinoak
Kategoria:Tximino mitologikoak
Kategoria:Jainko tranpatiak
Kategoria:Jainko magikoak
Kategoria:Txinatar jainkoak
Kategoria:Borroka artista antropomorfikoak
Kategoria:Txinatar mitologia
Kategoria:Budismoa Txinan
Kategoria:Fikziozko monje budistak
Kategoria:Itxuraldatzeko gai diren pertsonaiak
Kategoria:Tamaina aldatzeko gaitasuna duten pertsonaiak
Kategoria:Euren burua bikoiztu dezaketen pertsonaiak
Kategoria:Gizakiaz gaindiko abiaduran mugitu daitezkeen pertsonaiak
Kategoria:Magia erabiltzen duten fikziozko pertsonaiak